آذربایجان اوردوسو طرفیندن قاراباغ‌داکی یاسادیشی ارمنی سلاحلی عنصورلارینا عاید بیر نئچه مؤوضع یوخ ائدیلدی، اسکی آغدره ویلایتینین یوخاری اوراتاغ قصبه‌سینده‌کی حربی بیرلیگه هاوا سالدیریسی ائدیلدیگی بیلدیریلدی.
آذربایجان ساوونما باخانلیغیندان وئریله‌ن آچیقلامادا، گئچیجی اولاراق روسیا عنصورلارینین کنترلونداکی بؤلگه‌لرده اولان یاسادیشی ارمنیستان سلاحلی گوجلرینین حیاتا گئچیردیکلری ترور-تخریبات ائیلملری نتیجه‌سینده آذربایجان اوردوسونون بیر عسگرینین شهید اولدوغو خاطیرلادیلدی.
آچیقلامادا، ارمنی گوجلرین، کلبجر و لاچین ویلایتلرینی احاطه ائد‌ن سیراداغلاردا اولان قیرخ‌قیز یوکسکلیگینی اله گئچیرمه‌یه و اورادا یئنی مؤوضعلر قورماغا چالیشدیغی بیلدیریلدی.
بونون اۆزرینه، آذربایجان اوردوسونون "قصاص" آدلی عملیات تشکیل ائتدیگی، کیچیک قافقاز سیراداغلارینین قاراباغ سیلسیله‌سینده یئرلشه‌ن ساری‌بابا و بیر سیرا دیگر حاکیم تپه‌لرین کنترل آلتینا آلیندیغی ایفاده ائدیلدی.
آذربایجان قوشونلارینین بو ایستیقامتده یئنی مؤوضعلرین یارادیلماسی و تقویه یوللارینین تیکینتیسی اوچون چالیشدیغی بیلدیریلدی.
آدربایجان سالدیریلاریندا، یاسادیشی ارمنی گوجلر آرسیندا اؤلو و یارالیلارین اولدوغو، بیر نئچه د-۳۰ هویتزری، حربی ماشینلار و چوخ ساییدا مهماتین محو ائدیلدیگی بیلدیریلدی.
گئچیجی اولاراق روس عنصورلارینین کنترلو آلتیندا اولان بؤلگه‌لردن ارمنیستان عسگرلرینین چیخاریلماسی و ارمنی سلاحلی گوجلرینین سیلاحسیزلاندیریلماسی لازیم اولدوغو بیلدیریلن آچیقلامادا، آذربایجان تورپاقلاریندا بوندان سونرا دا هر جور ترور ائیلمی و تخریباتین عزمله اؤنله‌نه‌جگی، قارشی تدبیرلرین داها دا ییخیجی اولاجاغی ایفاده ائدیلدی.
باخانلیق، ارمنیستان سلاحلی گوجلرینین حربی بیرلیگینه هاوادان ائدیلن سالدیرینین گؤرونتولرینی ده پایلاشدی.
